
UZNESENIE VLÁDY SLOVENSKEJ REPUBLIKY
č. 
z  ....... 2021
 
k Správe o členstve Slovenskej republiky v Rade OSN pre ľudské práva v období rokov 2018 – 2020 

	Číslo materiálu:
	/2021

	Predkladateľ:
	minister zahraničných vecí a európskych záležitostí 



Vláda

A. schvaľuje 

A.1	Správu o členstve Slovenskej republiky v Rade OSN pre ľudské práva v období rokov 2018 – 2020	 

B. ukladá 

ministrovi zahraničných vecí a európskych záležitostí 
 
B.1	v spolupráci s podpredsedom vlády a ministrom hospodárstva, podpredsedom vlády a ministrom financií, ministrom práce, sociálnych vecí a rodiny a ministerkou spravodlivosti vypracovať a predložiť na rokovanie vlády SR Národný akčný plán pre podnikanie a ľudské práva

		do 31. decembra 2021 

B.2	v spolupráci s ministerkou kultúry a ministrom vnútra pripraviť účasť na druhom ministerskom zasadnutí Koalície pre slobodu médií, ktoré sa uskutoční na jeseň 2021 v Estónsku a pripraviť informáciu o priebehu a výsledkoch podujatia

do 31. decembra 2021

B.3	v spolupráci s ministerkou kultúry a ministrom vnútra pripraviť účasť na štvrtom ministerskom zasadnutí k slobode náboženstva alebo presvedčenia a druhom ministerskom fóre Medzinárodnej aliancie pre slobodu náboženstva alebo presvedčenia , ktoré sa uskutočnia na jeseň 2021 v Brazílii a pripraviť informáciu o priebehu a výsledkoch podujatí

do 31. decembra 2021

Vykonajú:	podpredseda vlády a minister hospodárstva 
	podpredseda vlády a minister financií
minister zahraničných vecí a európskych záležitostí
minister práce, sociálnych vecí a rodiny
	ministerka kultúry
	minister vnútra
ministerka spravodlivosti

Na vedomie:	Výbor Národnej rady SR pre ľudské práva a národnostné menšiny
Zahraničný výbor Národnej rady SR
Výbor Národnej rady SR pre európske záležitosti

